Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: c) a regionális képzõ központ, amennyiben a szakképzésrõl szóló 1993. évi LXXVI. törvény (Szt.) 53. §-a (1) bekezdésének e) pontja alapján részt vesz az
Paragraph Index: 366

3. Az antidiszkriminációs jog körébe tartozó fogalmak magyarázata 3.1. Mit jelent, hogy a szegregáció és az integráció fogalma „ellentétesek” egymással? Már korábbi beszámolóinkból is részletesen foglalkoztunk a szegregáció jelenségével, e Beszámolóban pedig külön fejezetet szentelünk az integrációs oktatás hazai rendszere, megvalósulása vizsgálatának. Gyakran fordulnak azonban olyan kérdésekkel Hivatalunkhoz, amelyek arról árulkodnak, hogy nem teljesen közérthetõ e két fogalom, illetve ezek egymáshoz fûzõdõ kapcsolata. A szegregáció, azaz meghatározott társadalmi, nemzetiségi-etnikai vagy egyéb jellemzõkkel bíró csoportok egymástól való (térbeli, fizikai) elkülönítése a leggyakrabban az oktatás és a lakhatás területén jelenik meg. Jellemzõje, hogy nincs legitim, igazolható célja (például speciális nyelvi, kulturális, vallási stb. okok), és az elkülönülés nem az elkülönített személyek akaratából történik, azaz nem önkéntes. A többségtõl eltérõ csoportok oldalán az elkülönítés gyakran a körülmények, a szolgáltatás alacsonyabb szintjével is együtt jár. (Mindazonáltal az azonos szintû, azonban elkülönített szolgáltatás nyújtása sem tekinthetõ jogszerûnek.) Nagyon fontos, hogy a kisebbségi oktatás nem minõsül szegregációnak, hiszen az speciális, a kisebbségi identitás megõrzésére irányuló célból, a szülõk akarata alapján, törvényben pontosan meghatározott követelmények alapján szervezõdik. Az integráció azt jelenti, hogy a különféle tulajdonságokkal (például kisebbségi származás, nyelv) rendelkezõ személyek a többségi társadalom tagjaival közösen, köztük elvegyülve, velük egyenrangúként vannak jelen a különféle életviszonyokban, élethelyzetekben, olyan módon, hogy közben megõrzik sajátos jellemzõiket. Egyszerû megfogalmazásban az integráció a különféle emberek egyenrangú társadalmi együttélését jelenti. (Az integrációval tehát szintén nem ellentétes a kisebbségi identitás megõrzése, ápolása, így a kisebbségi oktatás sem.) 3.2. Mit jelent a pozitív diszkrimináció fogalma, és miért tekinthetõ ez kifogásolható szóhasználatnak? A „pozitív diszkrimináció” lényege az esélyegyenlõség elõmozdítása, azaz az, hogy az eredendõen különféle jellemzõik okán hátrányos helyzetû személyek a nem hátrányos helyzetû többséggel azonos esélyekkel induljanak, illetve legyenek jelen az élet különféle területein. A nehéz körülmények között élõ személyeknek külön támogatásra van szükségük annak érdekében, hogy lehetõségük legyen a többiekkel azonos eredményeket elérni, azonos pozícióba jutni. Az e körbe tartozó intézkedésekre sok szakkifejezés ismert, így például az „elõnyben részesítés”, a „megerõsítõ intézkedés”, illetve a „pozitív intézkedés” kifejezések. A „pozitív diszkrimináció” szakmai eredetû, ám pontatlan kifejezés, hiszen azt a hatást kelti, mintha az elõnyben részesítés mások hátrányos megkülönböztetésével, mások kárára történne, így nem elõnyös a pozitív intézkedések társadalmi elfogadottsága szempontjából. (Meg kell azonban jegyeznünk, hogy az Alkotmánybíróság mûködésének kezdete óta következetesen a „pozitív diszkrimináció” fogalmát használja.) 3.3. Mi az Egyenlõ Bánásmód Hatóság, és miben különbözik az ombudsman intézményétõl?

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes